Manat Azérbaijan

Manat (kode: AZN) nyaéta mata uang Azerbaijan. Mata uang ieu dibagi deui kana qəpik. Kecap manat diinjeum ti "moneta" (koin) anu dilapalkeun "maneta". Manat bisa ngarah ogé ka ruble Soviét di basa Azerbaijan jeung basa Turkmén.

Lambang Manat, 13px, ayeuna heunteu dikodéan dina Unicode. m, man., bisa dipaké salaku gagantina lambang éta.

Manat Kahiji, 1919-1923
Républik Démokratik Azerbaijan, sarta panerusna, Républik Sosialis Soviét Azerbaijan ngaluarkeun mata uangna sorangan antawis 1919 jeung 1923. Mata uang éta ngaranna manat (منات) dina Basa Azerbaijan, ruble (рубль) dina Basa Rusia, kalawan satuanna ditulis dina kadua basa éta (ogé dina Basa Perancis). Manat ngaganti Rubel Transkaukasus dina nominalna sarta diganti ku Ruble Transkaukasus kadua sanggeus Azerbaijan jadi bagian ti Républik Sosialis Féderatif Soviét Transkaukasus. Uang nu ayana ngan nu lembaran (kertas).

Uang kertas
Républik Démokratik Azerbaijan ngaluarkeun uang kertas pecahan 25, 50, 100, 250, jeung 500 Manat, samentara RSS Azerbaijan nagluarkeun uang kertas dina pecahan 5; 100; 1.000; 5.000; 10.000; 25.000; 50.000; 100.000; 250.000; 1 juta jeung 5 juta Manat.

Manat Kadua, 1992-2006
Manat Kadua dipikawanohkeun dina 15 Agustus 1992.  Kode ISO 4217-na, AZM. Manat kadua ngaganti Ruble Soviét dina tingkat 10 Ruble : 1 Manat.

Ti awal 2002 nepi ka awal 2005, nilai tukeur rélatif stabil (variasi antara 4770–4990 Manat per Dolar AS). Mimiti usum semi 2005 aya paningkatan nilai Manat banding Dolar AS; alesanna meureunan ku sabab ningkatanna pétrodolar ka nagarana, bareng jeung naékna harga minyak dina pasar dunya. Dina ahir taun 2005, 1 Dolar AS nilaina 4591 Manat. Uang kertas di handapeun 100 Manat sacara éféktif kaluar ti édaran, ogé jeung koin qəpik.

Koin
Uang logamna dikaluarkeun dina pecahan 5, 10, 20, jeung 50 qəpik, kaping 1992 jeung 1993. Sanajan kuningan jeung tambaga-nikel dipaké dina sababaraha kaluaran 1992, kaluaran sanggeusna sakabéhna maké aluminium.

Uang kertas
Pecahan di handap dimedalkeun, 
 1, 5, 10, 250 Manat (kahiji kaping 1992)
 50, 100, 500, 1000 Manat (kahiji kaping 1993)
 10.000 manat (kahiji kaping 1994)
 50.000 Manat (kahiji kaping 1996)

Manat Katilu, 2006
Dina 1 Januari 2006, Manat nu anyar (kode ISO 4217: AZN, kawanoh ogé salaku "manat (mata uang nasional)") dipikawanohkeun dina pecahan 5.000 Manat heubeul. Saprak 1 Oktober 2005, harga-harga diwanohkeun dina nilai Manat anayr jeung Manat heubeul pikeun ngagampangkeun pangalihan. Koin qəpik, nu teu dipaké deui saprak 1993 ku lantaran inflasi, geus dipikawanohkeun deui kalawan rédénominasi.

Koin
Koin nu aya dina édaran nyaéta 1, 3, 5, 10, 20, jeung 50 qəpik.

Uang ketas
Uang kertas nu aya dina édaran nyaéta 1, 5, 10, 20, 50, jeung 100 Manat. Uang-uang ieu didésain ku Robert Kalina. Uang kertasna katingali mirip jeung Euro.

 Lembaran Manat Katilu Gambar  Nilai  Diménsi  Warna Utama  Katrangan  Hareup  Tukang  Téma  Hareup  Tukang 84px 84px 1 Manat 120 × 70 mm Kulawu Budaya Alat musik daérah Azerbaijan (daf, kamancheh, tar) Ornamén karpét Azerbaijan kuna 89px 89px 5 Manat 127 × 70 mm Oranye Kasusastraan jeung Pustaka Panulis, panyair, jeung buku-buku kuna ti Azerbaijan, kalawan kutipan lagu kabangsaan sarta hurup ti aksara Azerbaijan kontémporér Lukisan batu ti Gobustan, conto aksara Turk Kuna 94px 94px 10 <anat 134 × 70 mm Paul Sajarah Baku Kolot, Istana Shirvanshahs jeung Munara Maiden kalawan gambar tukang témbok Icheri Sheher Ornamén karpét Azerbaijan kuna 99px 99px 20 <anat 141 × 70 mm Héjo Karabakh Lambang kakawasaan (pedang, hélem, jeung taméng) Lambang karapihan (harybulbul) 104px 104px 50 <anat 148 × 70 mm Konéng Sajarah jeung jaga Nu ngora, tangga (lambang kamajuan), panonpoé (lambang tanaga jeung cahya), sarta lambang kimian jeung matematika (lambang élmu pangaweruh) Ornamén karpét Azerbaijan kuna 109px 109px 100 <anat 155 × 70 mm Ungu ngora Ékonomi jeung kamekaran Lambang arsitéktur ti jaman kuna nepi ka kiwari, lambang mata unag Manat (10px) jeung lambang tumuwuhna ékonomi Ornamén karpét Azerbaijan kuna

Larangan ékspor
Hukum Azerbaijan ngalarang ékspor mata uang lokalna ku non-wargi nagara.the Best of Azerbaijan 

Tingali ogé
 Bank Séntral Azerbaijan
 Ékonomi Azerbaijan

Rujukan

Tumbu kaluar
  Der Standard article on the redenomination
 Azerbaijan International. Azerbaijan's New Manats: Design and Transition to a New Currency
 Manat Azerbaijan - uang kertas   

Kategori:Ékonomi Azerbaijan
Kategori:Nu dipikawanohkeun taun 1919
Kategori:Nu dipikawanohkeun taun 1992